open-index/open-wikipedia-markdown huggingface dataset:
ლურსმნიანი ბომბი

**ლურსმნიანი ბომბი** — ასაფეთქებელი მოწყობილობა, მიმართული ადამიანის სიცოცხლის მოსპობისკენ. აფეთქებისგან გამოწვეული ფრაგმენტაციის შემდეგ მეტალის საგნები დიდი სიჩქარით ვრცელდება და დიდ ზიანს აყენებს ადამიანის სიცოცხლეს. მსგავსი ასაფეთქებელ მოწყობილობებს ბევრად დიდი ზიანის მიყენება შეუძლია ვიდრე ჩვეულებრივ ასაფეთქებლებს. ლურსმანთან ერთად ასევე გამოიყენება მეტალის ბურთები, დამსხვრეული საპარსები, ისრის თავები და მეტალის საგნები.

ლურსმნის ბომბების გამომყენებლები ძირითადად თვითმკვლელი ტერორისტები არიან, ისინი ბომბებს ხალხმრავალ ადგილებში აფეთქებენ, რომ გაიზარდოს დაღუპულთა და დაშავებულთა რაოდენობა. მსგავსი ბომბების აღმოჩენა შესაძლებელია ელექტრომაგნიტური სენსორებით და ჩვეულებრივი მეტალის დეტექტორებით.

## ტერორისტული აქტები 
უკანასკნელი ტერორისტული აქტი ლურსმნიანი ბომბით განხორციელდა 2016 წლის 22 მარტს, ბრიუსელში.

1970 წლის, 6 მარტს, აფეთქება მოხდა ნიუ-იორკში. ტერორისტული დაჯგუფების Weatherman-ის სამ წევრს ასაფეთქებელი მოწყობილობა შემთხვევით სახლში აუმოქმედდათ, რის შემდეგაც სამივე წევრი გარდაიცვალა.

რამდენიმე აფეთქება დაფიქსირდა ჩრდილოეთ ირლანდიაში, რესპუბლიკელებისა და ლოიალისტების მიერ.

1999 წელს ლონდონში რამდენიმე ბომბი ამოქმედდა, რომელიც ნეო-ნაცისტ დევიდ კოუპლენდის მიერ იქნა დამონტაჟებული, მიმართული იყო ლგბტ და ეთნიკური უმცირესობების წინააღმდეგ. დაიღუპა 3 და დაშავდა 140 ადამიანი.

2004 წლის, 9 ივნისს, ლურსმნიანი ბომბი ამოქმედდა კელნში, ბომბი დამონტაჟებული იყო ნეო-ნაცისტების მიერ. აფეთქება მოხდა პოპულარულ თურქული მაღაზიების უბანში, რომელსაც "პატარა სტამბოლი" ეწოდება. დაზიანება მიიღო 22 ადამიანმა, ასევე დაზიანდა მაღაზიები და მანქანები.

2005 წლის, 31 დეკემბერს, ინდონეზიურ სავაჭრო ცენტრში ბომბი ამოქმედდა, მეორე აუმოქმედებელი ბომბი კი აფეთქების ადგილიდან ახლოს იპოვეს.

2007 წლის, 28 ივნისს, ლონდონში მერსედესის მარკის ავტომანქანაში ნაპოვნი იქნა ლურსმნიანი ბომბი, რომელიც პოლიციის მიერ იქნა დეაქტივირებული. როგორც შემდეგ აღმოჩნდა ეს ტერორისტული თავდასხმის ნაწილი იყო. აფეთქებულ მანქანას უნდა გამოეწვია ქაოსი და შემთხვევის ადგილიდან გაქცეულ ადამიანებს, ქუჩის გაწვრივ მეორე დანაღმული მანქანაც ელოდა, რომელიც სწორედ იმ დროს უნდა აფეთქებულიყო, რა დროსაც მასთან ხალხის მასა გაივლიდა.

2007 წლის, 21 დეკემბერს, ბომბი ამოქმედდა შერპაოში, პაკისტანში, თვითმკვლელი ტერორისტის მიერ.ბომბის აფეთქება მოხდა მეჩეთში, როდესაც ის მლოცველებით იყო სავსე. 50-მდე ადამიანი დაიღუპა და 100-ზე მეტი დაშავდა.

2008 წელს, ექსეტერში, აფეთქების მცდელობისას ბომბის აქტივაცია მოხდა ტერორისტის წინ, ხალხისგან მოშორებით.

2011 წლის, 11 აპრილს მინსკში აფეთქებისას დაიღუპა 15 და დაშვდა 149 ადამიანი.

2011 წელს, სირიის სამოქალაქო ომის მიმდინარეობისას, სირიის შეიარაღებულმა ძალებმა დაადასტურა მათ მიერ მსგავსი ბომბების გამოყენება.

2016 წლის, 22 მარტს, ბრიუსელში მოხდა აფეთქებების სერია ლურსმნიანი ბომბების გამოყენებით. თავდასხმები ერთოდროულად მოხდა მეტროს სადგურში და აეროპორტში.

## სქოლიო 
კატეგორია:თვითნაკეთი ასაფეთქებელი მოწყობილობები
Amtix!

***Amtix!*** — ბრიტანული ჟურნალი, რომელიც 1980-იან წლებში მიმოიხილავდა Amstrad-ის კომპიუტერების პროგრამულ უზრუნველყოფას. გამოდიოდა ყოველთვიურად კომპანია Newsfield Publications Ltd-ის მეშვეობით. იარსება ორი წლის განმავლობაში (1985-1987 წლამდე). გამოირჩეოდა კომიკური სტილის პუბლიკაციებით. ჟურნალის თავკაცი იყო ოლივერ ფრეი.

## რესურსები ინტერნეტში
* *cpcgamereviews.com/  A list of every game that has been reviewed and/or previewed in AMTIX!
* Amtix! covers   Scans of Amtix! front covers

## სქოლიო
კატეგორია:Amstrad-ის ჟურნალები
კატეგორია:ყოველთვიური ბრიტანული ჟურნალები
კატეგორია:ბრიტანული ვიდეო თამაშების ჟურნალები
კატეგორია:გაუქმებული ბრიტანული კომპიუტერული ჟურნალები
კატეგორია:1985 წელს დაარსებული ჟურნალები
კატეგორია:1987 წელს გაუქმებული ჟურნალები
Stellaris

***Stellaris*** — კოსმოსური გრანდ სტრატეგია რეალურ დროში, რომელიც შექმნა Paradox Development Studio-მა და გამოსცა Paradox Interactive. თამაში დაანონსდა Gamescom-ზე 2015 წლის 6 აგვისტოს, და გამოვიდა 2016 წლის 9 მაისს.

თამაშის გამოსვლის შემდეგ, Paradox Development Studios-მა გამოაცხადა, რომ თამაშში მოგვიანებით იქნება დამატებები, ასევე უფასო განახლებები რომელიც გაასწორებს შეცდომებს და შემოიტანს ახალ სათამაშო შესაძლებლობებს.

24 საათზე ნაკლებ ხანში თამაშის გამოსვლიდან, Paradox Interactive-მ გამოაცხადა რომ Stellaris-ის 200,000-ზე მეტი ასლი გაიყიდა, რამაც გადააჭარბა ყველა Paradox Interactive-ს წინა თამაშების გაყიდვას ამ დროის მონაკვეთში და გახდა კომპანიის ყველაზე სწრაფად გაყიდვადი თამაში. 21 ივნისს, თამაშის 500,000 ასლი იყო გაყიდული.

## გეიმპლეი 
თამაშის პირველი ეტაპები ყურადღებას აქცევს კოსმოსის გამოკვლევას, სხვა არსებებთან კონტაქტის დამყარებას, და მით გამოკვლევას. მოგვიანებით, ხდება სხვადასხვა პლანეტების კოლონიზაცია და კოსმოსური იმპერიების საზღვრები ნელ-ნელა ახლოვდება ერთმანეთან. თამაშის ბოლო ეტაპი უფრო წააგავს Europa Universalis IV-ის თამაშის პროცესს. 

თამაშის დასაწყისში შესაძლებელია მსოფლიოს შექმნა, რომელსაც შეუძლია 1000-მდე ვარსკვლავის გენერაცია, შემდეგ, მოთამაშეს შეუძლია შექმნას თავისი იმპერია და არსების ჯიში, რომელსშიც ასევე შედის ჯიშის თავისებურებების მორგება, მთავრობა, ლიდერების შექმნა, დროშა, და 3 დასაწყისის იარაღი (ჭურვი, ტყვია, ენერგია. მოგვიანებით ასევე შესაძლებელია მეტი იარაღის გახსნა ტექნოლოგიის განვითარებით), 3 სხვადასხვა სინათლის სიჩქარის მგზავრობის ტიპი, დროშა, პლანეტა და მისი კლიმატი და სხვა.

თამაშის ბოლოს შესაძლებელია "საშიში ტექნოლოგიების" გამოკვლევა, რომელიც შეიძლება სარისკო გახდეს და საშიში პირობები გამოიწვიოს როგორიცაა რობოტების შემოსევა, და სხვა.

კოსმოსში დამარცხებული მტრებისგან შესაძლებელია მათი გადაკონსტრურირება და გამოკვლევა, რაც მოთამაშეს აძლევს ახალ ტექნოლოგიას და შესაძლებლობებს, ზოგი ტექნოლოგიის გამოკვლევა ნორმალური გზებით არ შეიძლება, და მხოლოდ სპეციფიკური გზებით.

## მიმოხილვა
*Stellaris*-მა მიიღო დადებითი შეფასებები კრიტიკოსებისგან. საერთო განხილვების სატზე Metacritic თამაში ფლობს 100/79. 

*Stellaris* იქცა Paradox Interactive-ის ყველაზე სწრაფად გაყიდვად თამაშად. 2016 წლის 21 ივნისის მონაცემით თამაშის გაყიდვების სრული რაოდენობა შეადგენს 500,000 ეგზემპლარს.
## სქოლიო 
## რესურსები ინტერნეტში 
*ოფიციალური საიტი
*თამაშის Wiki 

კატეგორია:2016 წლის ვიდეო თამაშები
კატეგორია:Paradox Interactive-ის თამაშები
კატეგორია:გრანდ სტრატეგიის თამაშები
კატეგორია:Linux-ის თამაშები
კატეგორია:Mac OS X-ის თამაშები
კატეგორია:კოსმოსური ოპერის ვიდეო თამაშები
კატეგორია:Steam Workshop-ის თამაშები
კატეგორია:XXII საუკუნეში მიმდინარე ვიდეო თამაშები
კატეგორია:Windows-ის თამაშები
სერბული ფოლკლორი

მინი|*კოსოვო მაიდენი*, კოსოვოს ციკლის იგივე სათაურის მქონე ნაწარმოების მიხედვით 1919 წელს უროშ პრედიჩის მიერ შექმნილი ტილო.
**სერბული ფოლკლორი** — ეთნიკური სერბების ფოლკლორი. უძველესი სერბული ფოლკლორის ნიმუშებია პრე-ქრისტიანული სლავური მითოლოგიის ნაწილი.

## სერბული ეპოსი 
სერბული ეპოსი (Српске епске народне песме) წარმოადგენს დღევანდელი სერბეთის, ბოსნია და ჰერცეგოვინის და მონტენეგროს ტერიტორიებზე სერბების მიერ შექმნილ ეპიკური პოეზიის ნიმუშებს. ძირითადი ნაშრომები შექმნილია უცნობი ავტორების მიერ XIV-XIX საუკუნეებში. მათში უხვადაა წარმოდგენილი ისტორიული მოვლენები და პერსონაჟები. სერბული ეპოსი იყოფა შემდეგ ციკლებად:

*არა ისტორიული ციკლი
*კოსოვომდელი ციკლი - მოვლენები რომლებიც კოსოვოს ბრძოლამდე ხდებოდა.
*მარკო კლარევიჩის ციკლი.
*კოსოვოს ციკლი - უშუალოდ კოსოვოს ბრძოლის წინ და შემდეგ მიმდინარე მოვლენები.
*კოსოვოს შემდგონი ციკლი - მოვლენები რომელიც კოსოვოს ბრძოლის შემდეგ ხდებოდა.
*სერბეთის განთავისუფლების შესახებ.
*მონტენეგროს განთავისუფლების შესახებ.

## რესურსები ინტერნეტში 
*Serbian folk dance group 
*Serbian folk dance in Canada - SCA Opleanc

კატეგორია:სერბული კულტურა
კატეგორია:სერბული ფოლკლორი
სენტ-ჯეიმზ პარკი

**სენტ-ჯეიმზ პარკი** () — სტადიონი ნიუკასლში, გაერთიანებულ სამეფოში. სტადიონი არის საშინაო არენა პრემიერლიგის ბინადარი, ნიუკასლ იუნაიტედისთვის. სტადიონი იტევს 52 405 ადამიანს.

სენტ-ჯეიმზ პარკი არის ნიუკასლის საშინაო სტადიონი 1892 წლიდან, ხოლო საფეხბურთო მატჩები მასზე 1880 წლიდან იმართება. გარდა ფეხბურთისა სტადიონი ასევე მასპინძლობს სხვადასხვა ღონისძიებებს, მათ შორის: 2015 წლის რაგბის მსოფლიო ჩემპიონატის მატჩებს. 2012 წლის ზაფხულის ოლიმპიადაზე ფეხბურთის სტადიონად იყო გამოყენებული. ასევე სტადიონზე იმართება როკ-კონცერტები და საქველმოქმედო საფეხბურთო მატჩები.

## სქოლიო 
კატეგორია:ინგლისის საფეხბურთო სტადიონები
კატეგორია:ნიუკასლ იუნაიტედი (საფეხბურთო კლუბი)
მიხალ მარტიკანი

**მიხალ მარტიკანი** (18 მაისი, 1979, ჩეხოსლოვაკია) — სლოვაკი კანოეისტ-სლალომისტი. სპორტსმენმა აქტიური მოღვაწეობა დაიწყო 1990-იანებიდან. 1996 წელს გახდა პირველი სპორტსმენი, რომელმაც ოლიმპიურ თამაშებზე სლოვაკეთს ოქროს მედალი მოუპოვა, მას შემდეგ რაც ქვეყანა თავისუფალი გახდა (1993 წელს). საერთო ჯამში მოპოვებული აქვს 5 ოლიმპიური მედალი (2 ოქრო, 2 ვერცხლი, 1 ბრინჯაო), რაც საკუთარ სახეობაში საუკეთესო შედეგია. ინდივიდუალურ კატეგორიაში ოთხჯერ გახდა მსოფლიოს ჩემპიონი C-1-ში.

## სპორტსმენის პოდიუმი მსოფლიოს ჩემპინატებზე
## რესურსები ინტერნეტში
* 
*2010 ICF Canoe Slalom World Championships 12 September 2010 C-1 men's final results.  – accessed 12 September 2010.
*2010 ICF Canoe Slalom World Championships 12 September 2010 C-1 men's team final results  – accessed 12 September 2010.
*12 September 2009 final results of the men's C-1 team slalom event for the 2009 ICF Canoe Slalom World Championships.  – accessed 12 September 2009.
*13 September 2009 final results of the men's C-1 event at the 2009 ICF Canoe Slalom World Championships.  – accessed 13 September 2009.
*ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007.
*Sports-reference.com profile 

კატეგორია:დაბადებული 1979
კატეგორია:სლოვაკი კანოეისტები
კატეგორია:ცოცხალი ადამიანები
სერბეთის სოფლის მეურნეობა

მარჯვნივ|class=cx-linter-disallow cx-linter-warn|მინი|250x250px|სერბეთის ტერიტორიის დაახლოებით 60% სახნავ-სათესებს უკავია
**სერბეთის სოფლის მეურნეობა** ჯერ კიდევ მნიშვნელოვან როლს თამაშობს სერბეთის ეკონომიკაში და მისი წლიური საექსპორტო პოტენციალი 12 მილიარდ ევროს შეადგენს. სასოფლო-სამეურნეო სავარგულების საერთო ფართობი 6,12 მილიონ ჰექტარს აჭარბებს. სასოფლო-სამეურნეო წარმოება მეტწილად დალაგებულია ჩრდილოეთ სერბეთის ნაყოფიერ შუა დუნაისა და სამხრეთ დაბლობებზე, სადაც გაედინებიან მდინარეები სავა, დუნაი და მორავა. 1948 წლიდან მოყოლებული სასოფლო-სამეურნეო საქმიანობის მკვეთრი შემცირება შეინიშნება. იმ პერიოდისთვის სოფლის მეურნეობაში მთელი ქვეყნის მოსახლეობის თითქმის 3/4 იყო ჩართული, ხოლო ამჟამად ეს მაჩვენებელი მხოლოდ 1/4-ია.

## წარმოება
სერბეთი სხვადასხვა სახის სასოფლო-სამეურნეო პროდუქციას აწარმოებს. ძირითადად ესაა ბურღულეული, ხილი და ბოსტნეული. ყოველივე ეს ქვეყნის მშპ-ისა და ექსპორტის მნიშვნელოვან ნაწილს შეადგენს. სერბეთი მსოფლიოში მეორე ადგილზეა ჟოლოსა (84 299 მეტრული ტონა, პირველ ადგილს იკავებს რუსეთი) და ქლიავის (146 776 მეტრული ტონა, პირველ ადგილს იკავებს ჩინეთი) მოყვანაში. ქვეყანა აგრეთვე სიმინდისა (6 158 120 მეტრული ტონა, 32-ე ადგილი მსოფლიოში) და ხორბლის (2 095 400 მეტრული ტონა, 35-ე ადგილი მსოფლიოში) მსხვილი მწარმოებელია. შაქრის ჭარხლისა და მზესუმზირის წარმოება შაქარსა და ზეთზე ქვეყნის შიდა მოთხოვნას აკმაყოფილებს, ხოლო ზედმეტი ოდენობა ექსპორტზე გადის. ევროკავშირში ექსპორტზე დაახლოებით 180 000 ტონა სერბული შაქარი გადის.

## ღვინო
[მარჯვნივ|class=cx-linter-disallow cx-linter-warn|მინი|250x250px|[ვენახი ვლასოტინცესთან, სერბეთი]]
სერბეთში ვენახები დაახლოებით 70 000 ჰექტარ ტერიტორიაზეა გაშენებული, საიდანაც წელიწადში 425 000 ტონამდე მოსავალი მიიღება. სერბეთი, მსოფლიოს 15 ყველაზე მსხვილ ღვინის მწარმოებელ ქვეყნებს შორისაა.

ყველაზე ცნობილი ღვინოებია: Belgrade Seedless, Prokupac, Sauvignon, „Italian Riesling“, Cabernet, Chardonnay, White და Red Burgundy, Hamburg, Muscat, Afus Ali, Vranac, Tamjanka, Krstac, Smederevka და Dinka.

2004 წელს ღვინის წარმოებამ 1 550 000 ლიტრი შეადგინა.

## ხილი
სერბეთში ხილის ბაღებს სახნავ-სათესი ტერიტორიების 310 000 ჰექტარი უკავია. 

ხილის წარმოების მოცულობა ტონებში (2012):
* ვაშლი 178 713
* ყურძენი 263 419
* ატამი 53 894
* მსხალი 39 112
* ქლიავი 391 485
* ჟოლო 70 320
* ალუბალი 74 656

## კომპანიები
* Fresh&Co, კომპანია neXt-თან ერთად ხილის წვენების ერთ-ერთი უმსხვილესი მწარმოებელი სამხრეთ-აღმოსავლეთ ევროპაში
* Foodland, ტრადიციული ხილის პროდუქტების მწარმოებელი
* Nektar, ხილის მწარმოებელი კომპანია
* Malina Produkt (First Fruit), ხილის მწარმოებელი კომპანია
* Mondi Foods (Mondi Serbia), ხილის მწარმოებელი კომპანია

## იხილეთ აგრეთვე
*სერბული სამზარეულო

## სქოლიო
კატეგორია:სერბეთის ეკონომიკა
ლასლო პაალი

**ლასლო პალი** (; დ. 30 ივლისი , 1846, სოფ. ზამი, ამჟ. ჰუნედოარის ჟუდეცი, ტრანსილვანია — გ. 4 მარტი, 1879, შარანტონ-ლე-პონი, საფრანგეთი) — უნგრელი მხატვარ-პეიზაჟისტი და იმპრესიონისტი. ბარბიზონის სკოლის წარმომადგენელი.

## ბიოგრაფია 
დაიბადა 1846 წელს. 1864–1866 წლებში სწავლობდა ხელოვნებას ვენის სახვითი ხელოვნების აკადემიაში. იყო გერმანელი მხატვრის ალბერტ ციმერმანის მოსწავლე. 1869 წელს მიუნხენში მოაწყო მცირე გამოფენა. 1874 წლიდან დიუსელდორფის მხატვართა ასოციაციის წევრია. გარდაიცვალა 1879 წელს.

ხანმოკლე სიცოცხლის განმავლობაში დახატა 65 სურათი.

## გალერეა

ფაილი:Deák Paál László temetése.jpg
ფაილი:Paál Forest Path 1873.jpg
ფაილი:Paál Skirts of a Forest c. 1874.jpg

## რესურსები ინტერნეტში
* Detailed biography by Lázár László Művészet

კატეგორია:უნგრელი მხატვრები
კატეგორია:დაბადებული 30 ივლისი
კატეგორია:დაბადებული 1846
კატეგორია:გარდაცვლილი 4 მარტი
კატეგორია:გარდაცვლილი 1879
კატეგორია:მხატვრები ანბანის მიხედვით
პავოლ ჰოხშორნერი

**პავოლ ჰოხშორნერი** (დ. 7 სექტემბერი, 1979, ჩეხოსლოვაკია) — სლოვაკი სლალომ-კანოეისტი C-2 კატეგორიაში, რომელმაც 2000, 2004 და 2008 წლის ოლიმპიურ თამაშებზე მოიპოვა ოქროს მედლები, ხოლო 2012 წელს ბრინჯაოს დასჯერდა. გარკვეული დროის განმავლობაში იყო საკუთარი ძმის, პიტერ ჰოხშორნერის თანაგუნდელი.

ჰოხშორნერს 10 გზის აქვს მოგებული მსოფლიო ჩემპიონატი, საკუთარ ტყუპისცალთან ერთად, რაც რეკორდია ყველა კატეგორიაში.

ევროპის ჩემპიონატზე მოპოვებული აქვს ჯამში 16 მედალი (აქდან 10 ოქრო, 3 ვერცხლი და 3 ბრინჯაო).

## რესურსები ინტერნეტში
*12 September 2009 final results for the men's C-2 team slalom event for the 2009 ICF Canoe Slalom World Championships.  – accessed 12 September 2009.
*13 September 2009 final results of the men's C-2 event at the 2009 ICF Canoe Slalom World Championships.  – accessed 13 September 2009.
*2010 ICF Canoe Slalom World Championships 11 September 2010 C-2 men's final results  – accessed 11 September 2010.
*DatabaseOlympics.com profile
*ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007.
*Sports-reference.com profile 

კატეგორია:დაბადებული 1979
კატეგორია:სლოვაკი კანოეისტები
კატეგორია:დაბადებული 7 სექტემბერი
კატეგორია:ცოცხალი ადამიანები
ფერტე-ჰანშაგის ეროვნული პარკი

**ფერტე-ჰანშაგის ეროვნული პარკი** () — ეროვნული პარკი ჩრდილო-დასავლეთ უნგრეთში, ავსტრიის საზღვართან, მდებარეობს დიორ-მოშონ-შოპრონის მედიეში. უკავია 235,88 კმ² ტერიტორია. გაიხსნა 1991 წელს. პარკი შედგება ორი დიდი ნაწილისაგან ტბა ფერტეს მიმდებარე ტერიტორიები და ჰანშაგის რეგიონი. 

ტბა ფერტეს გარშემო მდებარე ტერიტორია მიეკუთვნება ავსტრიის ნოიზიდლერის ეროვნულ პარკს და შესულია იუნესკოს მსოფლიო მემკვიდრეობის ძეგლების სიაში. 

ეროვნული პარკი ღიაა ტურისტებისათვის, თუმცა მისი ზოგიერთი ნაწილი დახურულია მნახველებისათვის.

## რესურსები ინტერნეტში
* პარკის ოფიციალური ვებგვერდი

კატეგორია:უნგრეთის ეროვნული პარკები
კატეგორია:1991 წელს დაარსებული დაცული ტერიტორიები
ონდრეი ნეპელა

**ონდრეი ნეპელა** (; დ. 22 იანვარი, 1951 — გ. 2 თებერვალი, 1989) — სლოვაკი ფიგურული მოციგურავე, რომელიც ჩეხოსლოვაკიის სახელით ასპარეზობდა. ანდრეი არის 1972 წლის ოლიმპიური ჩემპიონი, სამგზის მსოფლიო ჩემპიონი (1971–73) და ხუთგზის ევროპის ჩემპიონი (1969–73). მოგვიანობით, კარიერის დასრულების შემდეგ, მწვრთნელი გახდა.

## შედეგები
## რესურსები ინტერნეტში
* Ondrej Nepela Memorial
* Skatabase 

## სქოლიო
კატეგორია:დაბადებული 22 იანვარი
კატეგორია:დაბადებული 1951
კატეგორია:გარდაცვლილი  2 თებერვალი
კატეგორია:გარდაცვლილი 1989
კატეგორია:სლოვაკი მოციგურავეები
ალპინოპოლისი

**ალპინოპოლისი** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პასუსის შემადგენლობაში.

2010 წლის მონაცემებით, მოსახლეობა 18 488 ადამიანს შეადგენდა, მოსახლეობის სიმჭიდროვე 40,66 კმ²-ზე. ფართობი 454 751 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ჯეკ ბატლენდი

**ჯეკ ბატლენდი** (; დ. 10 მარტი, 1993, ბრისტოლი) — ინგლისელი ფეხბურთელი, შოტლანდიური „რეინჯერსის“ მეკარე.

## სანაკრებო კარიერა
2008 წლიდან იცავდა ინგლისის სხვადასხვა ასაკობრივ ნაკრებთა ღირსებას. რაც შეეხება ინგლისის ეროვნულ ნაკრებს, მისი დებიუტი ეროვნულ გუნდში 2012 წლის 15 აგვისტოს, იტალიის ეროვნული ნაკრების წინააღმდეგ გამართულ ამხანაგურ შეხვედრაში შედგა.

## სანაკრებო სტატისტიკა
## მიღწევები 
### საკლუბო 
;  რეინჯერსი
* შოტლანდიის ლიგის თასი: 2023–24
### სანაკრებო 
;  ინგლისი 17-წლ.
* უეფა-ს 17-წლამდელთა ევროპის ჩემპიონატი: 2010
;  ინგლისი
* უეფა-ს ერთა ლიგის მესამე ადგილი: 2018–19
### ინდივიდუალური
* უეფა-ს 17-წლამდელთა ევროპის ჩემპიონატის სიმპოლური ნაკრების წევრი: 2010
* „სტოკ სიტის“ წლის საუკეთესო მოთამაშე: 2015–16, 2018–19

## რესურსები ინტერნეტში
* ჯეკ ბატლენდი — „რეინჯერსის“ საიტზე
* ჯეკ ბატლენდი — „ბირმინგემ სიტის“ საიტზე
* ჯეკ ბატლენდი — ფეხბურთის ასოციაციის საიტზე
* ჯეკ ბატლენდი — Soccerway
* ჯეკ ბატლენდი — x.com

## სქოლიო
კატეგორია:დაბადებული 1993
კატეგორია:დაბადებული 10 მარტი
კატეგორია:ინგლისელი ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:პრემიერ ლიგის ფეხბურთელები
კატეგორია:ბირმინგემ სიტის ფეხბურთელები
კატეგორია:ლიდზ იუნაიტედის ფეხბურთელები
კატეგორია:დერბი ქაუნთის ფეხბურთელები
კატეგორია:სტოკ სიტის ფეხბურთელები
კატეგორია:კრისტალ პალასის ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:გლაზგოს რეინჯერსის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ჰევიზი

**ჰევიზი** () — თერმული ტბა უნგრეთში. ტბა მდებარეობს საკურორტო ქალაქ ჰევიზში. ბალატონის ტბის დასავლეთი დაბოლოებიდან ახლოს. ქალაქ კესტეიდან 5 კმ-ში. 

ჰევიზი ევროპაში ყველაზე დიდი ტერმული ტბაა (47 500 მ²). ტბის წყლის ტემპერატურა ზამთარში 24°C, ხოლო ზაფხულში 36°C. ყოველ 48 საათში ტბაში წყალი იცვლება. პოპულარული ადგილია დასვენებისთვის წელიწადის ნებისმიერ დროს. 

*წყლის შემადგენლობა*: კალიუმი, ნატრიუმი, ამონიუმი, კალციუმი, მაგნიუმის ქლორიდი, ბრომიდი, იოდიდი, ფტორიდი, სულფატი, კარბონატი პეროქსიდი და სხვა.

*ჩვენებები*: საყრდენ-მამოძრავებელი აპარატის, პოლიართრიტის, ოსტეოქონდროზის, რადიკულიტის, ნერვული დაბოლოებების ანთების, სისხლის მიმოქცევის დარღვევების, პოტენციის დაქვეითებისა და კუნთოვანი სისტემის დაავადევბების მკურნალობა. 

## რესურსები ინტერნეტში
* ჰევიზი
* ვირტუალური ტური ჰევიზის ტბაზე
* ჰევიზი - ფოტოგრაფია, ინფორმაცია 

კატეგორია:უნგრეთის ტბები
კატეგორია:ტბები ანბანის მიხედვით
პურის ველის ბრძოლა

**პურის ველის ბრძოლა** ( ) — ბრძოლა ოსმალეთის იმპერიისა და უნგრეთის სამეფოს ჯარებს შორის. გაიმართა 1479 წლის 13 ოქტომბერს. ბრძოლა გაიმართა ტრანსილვანიაში პურის ველზე, რომელიც მდებარეობს მდინარე მურეშის ნაპირებზე, ქალაქებს ორაშტიესა და სებეშს შორის.

უნგრეთის ჯარების სათავეში იდგნენ: პაველ კინიჟი, იშტვან ბატორი, ვუკ ბრანკოვიჩი და ბასარაბ III. ოსმალეთის ჯარებს სარდლობდნენ ალი-ხოჯა და ბასარაბ IV. 

9 ოქტომბერს ოსმალეთის არმია შეიჭრა ტრანსილვანიაში. გაძარცვა რამდენიმე სოფელი და სავაჭრო ქალაქი, ტყვედ ჩაიგდო ადგილობრივი მოსახლეობის დიდი ნაწილი. 13 ოქტომბერს პურის ველზე გაიმართა გადამწყვეტი ბრძოლა. ოსმალეთის არმიაში 20 ათასზე მეტი ჯარისკაცი იყო, უნგრელების არმიაში კი 15 ათასამდე ჯარისკაცი ირიცხებოდა. 

ბრძოლა უნგრელების გამარჯვებით დასრულდა. დამარცხებული ოსმალების გადარჩენილი ჯარისკაცები მთებში გაიქცნენ, სადაც მათი უმრავლესობა ადგილობრივმა მოსახლეობამ გაანადგურა. უნგრეთის არმიის დანაკლისი 3 000 ჯარისკაცი იყო, ხოლო ოსმალებმა დაკარგეს 15 000 ჯარისკაცი. 

## ლიტერატურა
*
*
* 
* 

## რესურსები ინტერნეტში
* Ferenc Szakály Ferenc and Pál Fodor: The Battle of Breadfiled, October 13 1479. Military notice, 111. class (1998.) 2.numb. 
* Battle of Breadfield, October 13 1479.  

კატეგორია:უნგრეთის ბრძოლები
კატეგორია:ოსმალეთის ბრძოლები
კატეგორია:1479 წლის ბრძოლები
კატეგორია:XV საუკუნის ბრძოლები
სერბული ლიტერატურა

მინი|სერბი პოეტი ნეგოში.
**სერბული ლიტერატურა** — სერბულ ენაზე ან სერბეთში შექმნილი ლიტერატურა.

სერბული ლიტერატურის ისტორია იწყება X-XI საუკუნეებში შექმნილი თეოლოგიური ნაშრომებით. სერბული ლიტერატურა XIII საუკუნეში განავითარეს წმინდა საბამ და მისმა მოწაფეებმა. XV საუკუნეში, სერბეთის და მისი მეზობელი ქვეყნების ოსმალეთის იმპერიის მიერ დაპყრობიდან XVIII საუკუნემდე სერბულ ლიტერატურაში წყვეტაა. ავსტრო-უნგრეთის მმართველობისას XVIII საუკუნეში ვოევოდინაში მცირე ხნით ჩნდებიან მწერლები. სერბული ლიტერატურის აღმავლობა სერბული რევოლუციის (1804–1815) შედეგად მოპოვებული დამოუკიდებლობის შემდეგ იწყება. 

## თანამედროვე სერბული ლიტერატურის ინგლისური თარგმანები 
*Andric, Ivo, *The Bridge on the Drina*, The University of Chicago Press, 1977.
*Andric, Ivo, *Damned Yard and Other Stories *, edited and translated by Celia Hawkesworth, Dufour Editions, 1992.
*Andric, Ivo, *The Slave Girl and Other Stories*, edited and translated by Radmila Gorup, Central European University Press, 2009.
*Andric, Ivo, *The Days of the Consuls*, translated by Celia Hawkesworth, Dereta, 2008.
*Bajac, Vladislav. *Hamam Balkania*, translated by Randall A. Major, Geopoetica Publishing, 2009.
*Kis, Danilo, *A Tomb for Boris Davidovich*, translated by Duska Mikic-Mitchell, Penguin Books, 1980.
*Pekic, Borislav, *The Time of Miracles*, translated by Lovett F. Edwards, Houghton Mifflin Harcourt, 1976.
*Pekic, Borislav, *The Houses of Belgrade*, translated by Bernard Johnson, Houghton Mifflin Harcourt, 1978.
*Pekic, Borislav, *How to Quiet a Vampir: A Sotie* (Writings from an Unbound Europe),translated by Stephen M. Dickey and Bogdan Rakic, Northwestern University Press, 2005
*Selimovic, Mesa, *Death and the Dervish*, translated by Bogdan Rakic and Stephen M. Dickey, Northwestern University Press, 1996.

## ლიტერატურა 
*
*
*

## რესურსები ინტერნეტში 
* Selected Literatures and Authors Page - Serbian, Montenegrin, and Yugoslav Literature 
* A brief overview of Serbian Literature 
*Istorijska biblioteka: Serbian Medieval Literature
*A Quick Guide to Serbian Literature (in English) 

კატეგორია:სერბული კულტურა
*
ტრნავის უნივერსიტეტი

**ტრნავის უნივერსიტეტი** () — უნივერსიტეტის ტიპის უმაღლესი სასწავლო დაწესებულება სლოვაკეთის ქალაქ ტრნავაში.

უნივერსიტეტი დააარსა უნგრელმა ფილოსოფოსმა, კარდინალმა პეტერ პაზმანიმ 1635 წელს. თავდაპირველად არსებობდა მხოლოდ ორი ფაკულტეტი: ფილოსოფიისა და საღვთისმეტყველო. 1665 წელს დაარსდა სამართლის ფაკულტეტი, ხოლო 1770 - სამედიცინო. უნივერსიტეტი ცნობილი იყო თავისი ობსერვატორიის წყალობით, რომელიც დააარსა მაქსიმილიან ჰელმა. ასევე აღსანიშნავი იყო უნივერსიტეტის ბიბლიოთეკა და თეატრი. უნივერსიტეტში ასწავლიდნენ პროფესორები ანდრეი იასლინსკი, იან ბატისტ ხორვატი და ფრანტიშეკ კერი.

უნივერსიტეტი არსებობდა 1777 წლამდე. ამ წელს იგი ბუდაში გადაიტანეს. უნივერსიტეტის უკანასკნელი რექტორი გადატანამდე იყო პროფესორი ანდრეი იასლინსკი.

1992 წელს ტრნავაში დაარსდა ახალი უნივერსიტეტი, რომელიც ძველი უნივერსიტეტის სამართალმემკვიდრე და ძველი ტრადიციების გამგრძელებელი გახდა.

## რესურსები ინტერნეტში
* ოფიციალური ვებგვერდი

კატეგორია:სლოვაკეთის უნივერსიტეტები
კატეგორია:უნივერსიტეტები ანბანის მიხედვით
ანტონ ონდრუში

**ანტონ ონდრუში** (27 მარტი, 1950, ჩეხოსლოვაკია) — სლოვაკი ყოფილი ფეხბურთელი, რომელიც სამოცდაათიანების ერთ-ერთ საუკეთესო მცველად ითვლება.

## კარიერა
1972 წელს ონდრუშმა ბრატისლავას „სლოვანის“ შემადგენლობაში რეგულარული მოთამაშე გახდა. 1974, 1975 წლებში გახდა ჩეხოსლოვაკიის ლიგა, მოგვიანებით კლუბის კაპიტანი გახდა. საერთო ჯამში „სლოვანის“ მაისურით 210 მატჩი ჩაატარა და 38 გოლი გაიტანა. ჩეხოსლოვაკიის ნაკრების შემადგენლობაში ჩაატარა 58 მატჩი და 9 გოლი გაიტანა, მოგებული აქვს 1976 წლის ევროპის საფეხბურთო ჩემპიონატი.

## რესურსები ინტერნეტში
*www.slovanfutbal.com 

კატეგორია:დაბადებული 1950
კატეგორია:სლოვაკი ფეხბურთელები
კატეგორია:ბრატისლავის სლოვანის ფეხბურთელები
კატეგორია:ბანკა-ბისტრიცის დუკლას ფეხბურთელები
კატეგორია:ბრიუგეს ფეხბურთელები
კატეგორია:ცოცხალი ადამიანები
ვერბუნკოში

**ვერბუნკოში** (; სხვა ვარიანტებია: ) — ზოგჯერ ცნობილია, უბრალოდ, როგორც "hongroise" ან "ungarischer Tanz", არის მე-18 საუკუნის უნგრული ცეკვის და მუსიკის ჟანრი.

სახელი მოდის გერმანული სიტყვა "Werbung"-იდან, არსებითი სახელი მოდის ზმნა "Werbung"-იდან, რაც კერძოდ "გადაბირება"-ს ნიშნავს; verbunkos-გადაბირება. ეს მუსიკა და ცეკვა სრულდებოდა სამხედრო გაწვევის მიერ ორგანიზებულ პრეს-ბანდების დროს, რაც იყო ხშირი მოვლენა იმ პერიოდში, როდესაც ჰაბსბურგის იმპერატორები, რომლებიც ასევე უნგრეთის მეფეებიც იყვნენ, ხშირად ომის ვითარებაში ცხოვრობდნენ. მუსიკის ხასიათი გამომდინარეობს სამხედრო მარშის ტემპით. 

მიუხედავად მისი სახელისა, მელოდია წარმოშობილია უნგრეთის ხალხური და პოპულარული მუსიკიდან და ზოგჯერ მიეწერება ბოშებს, რადგან ბოშების დამახასიათებელი სტილის მუსიკა თამაშობს.

მე-19 საუკუნის მეორე ნახევარში ვერბუნკოში გამოჩნდა ოპერაში.

## ლიტერატურა
*Slovácko Verbuňk, Recruit Dances UNESCO website (Accessed 8 April 2012)
*Bellman, Jonathan. 2001. "Verbunkos". *The New Grove Dictionary of Music and Musicians*, second edition, edited by Stanley Sadie and John Tyrrell  London: Macmillan Publishers.
*Head, Matthew. 2005. "Haydn's Exoticisms: 'Difference' and the Enlightenment". In *The Cambridge Companion to Haydn*, edited by Caryl Leslie Clark, 77–94. Cambridge Companions to Music. Cambridge and New York: Cambridge University Press. ISBN 9780521833479 (cloth) ISBN 9780521541077 (pbk).
*Loya, Shay. 2011. ''Liszt's Transcultural Modernism and the Hungarian-Gypsy Tradition*. Eastman Studies in Music 87. Rochester: University Rochester Press. ISBN 9781580463232.
*Sisa, Stephen. 1990. *The Spirit of Hungary: A Panorama of Hungarian History and Culture'', second edition. A Wintario Project. Morristown, N.J.: Vista Books. ISBN 0962842206. Chapter 41 "Hungarian Music " (pp. 299–306) at Corvinus Library – Hungarian History (Accessed 17 September 2012).

კატეგორია:უნგრული მუსიკა
კატეგორია:უნგრული ხალხური ცეკვები
უნგრეთის შავი არმია

**შავი არმია** () ასევე **შავი ლეგიონი** ან **შავი პოლკი** — სამხედრო ძალა, რომელსაც უნგრეთის მეფე მატიაშ ჰუნიადი მეთაურობდა. არმიის წინაპარი და ძირითადი ბირთვი, დაქირავებული ჯარისკაცების არმია პირველად მისი მამის იანოს ჰუნიადის პერიოდში, დაახლოებით 1440-ან წლებში გამოჩნდა. დაქირავებულ ჯარისკაცთა პროფესიული არმიის შექმნის იდეა  მატიაშს მოზარდთა წიგნის წაკითხვის შემდეგ მოუვიდა, რომელშიც იულიუს კეისრის ცხოვრება იყო აღწერილი.

უნგრეთის შავი არმია მოიცავს 1458 წლიდან 1494 წლამდე პერიოდს. იმავე პერიოდის, სხვა ქვეყნებში დაქირავებულ ჯარისკაცთა არმია სარეზერვო ჯარს წარმოადგენდა. ისინი სახელმწიფოს მოსახლეობის ძირითად ნაწილში შედიოდნენ, მათი ნაწილი მცხობელი იყო, ზოგი ფერმერი და ა.შ. აღსანიშნავია, რომ მათ უმეტესად კრიზისის პერიოდში იძახებდნენ არმიაში. მათგან განსხვავებით შავი არმიის ჯარისკაცებს ბევრად უკეთ უხდიდნენ, შესაბამისად ისინი მხოლოდ ამ საქმით იყვნენ დაკავებულები და კარგად ფლობდნენ ბრძოლის სხვადასხვა ხელოვნებებს. შავმა არმიამ დაიპყრო ავსტირის დიდი ნაწილი (მათ შორის ვენა 1485 წელს) და ბოჰემიის ნახევარზე მეტი (მორავია, სილეზია და ორივე ლუჟიცა). 1479 წელს არმიამ მნიშვნელოვანი გამარჯვება მოიპოვა ოსმალეთის იმპერიის წინააღმდეგ, პურის ველის ბრძოლაში.

მატიაში კარგად აცნობიერებდა ქვეით ჯარში ცეცხლსასროლი იარაღის არსებობის მნიშვნელობას, რამაც საბოლოოდ დიდი წვლილი შეიტანა მის გამარჯვებებში. შავი არმიის ყოველი მეოთხე ქვეითი ჯარისკაცი არკებუზით იყო შეიარაღებული, რაც იმ დროისთვის უჩვეულო რაოდენობას წარმოადგენდა. იმ პერიოდში დენთის მაღალმა ფასმა საგრძნობლად შეუშალა ხელი არმიის სრულად შეიარაღებას. შავი არმიის დაშლიდან 10 წლის შემდეგაც, XVI საუკუნის დასაწყისში დასავლეთ ევროპაში არსებული არმიების მხოლოდ 10% იყენებდა ცეცხლსასროლ იარაღს. არმიის მთავარ ნაწილს წარმოადგენდა ქვეითი ჯარი, არტილერია, მსუბუქი და მძიმე კავალერია. მძიმე კავალერიის მიზანი იყო მსუბუქად აღჭურვილი ქვეითებისა და არტილერიის დაცვა. მანამ სანამ მძიმე კავალერია ქვეითებსა და არტილერიას იცავდა, არმიის სხვა ნაწილები მტერზე არარეგულარულ და მოულოდნელ თავდასხმას ახორციელებდნენ.

დასაწყისში, არმიის ბირთვი მოიცავდა 6-8 ათას დაქირავებულს. მოგვიანებით 1480-იან წლებში მათი რაოდენობა 15 000-დან 20 000 შორის მერყეობდა, 1487 წლისთვის კი შავი არმია შედგებოდა 28 000 ჯარისკაცისგან (20 000 ცხენოსანი, 8 000 ქვეითი). იმ პერიოდში ევროპაში მხოლოდ ერთი მუდმივი პროფესიული არმია არსებობდა, რომელსაც საფრანგეთის მეფე ლუი XI მეთაურობდა, შავი არმია კი ლუი XI-ის არმიაზე ბევრად დიდი იყო.

## სქოლიო 
კატეგორია:არმიები
კატეგორია:უნგრეთის სამხედრო ნაწილები და ფორმირებები
კატეგორია:უნგრეთის სამხედრო ისტორია
კატეგორია:დაარსებული 1458 წელს
კატეგორია:გაუქმებული 1494 წელს
კატეგორია:ჰუნიადების ოჯახი
სახელის დარქმევის სერბული ტრადიციები

**სახელის დარქმევის სერბული ტრადიციები** — სტატია ეძღვნება ეთნიკური სერბების სახელების დარქმევის კულტურას. სერბული სახელები იწერება დასავლური ტიპის რიგითობით, როდესაც გვარი საკუთარი სახელის შემდეგ მოდის. აღმოსავლური წყობა, როდესაც ჯერ გვარი იწერება ხოლო შემდეგ სახელი, შეიძლება გამოიყენებოდეს სიებში ან ოფიციალურ დოკუმენტაციაში სადაც გვარი მთავრული ასოებით იწერება.

## სახელი 
როგორც უმეტეს ევროპულ კულტურაში ბავშვს სახელს ურჩევენ მშობლები ან ნათლია. დაწერისას ან წარმოთქმისას ჯერ მოდის სახელი და შემდეგ გვარი. სერბული სახელების უმეტესობას სლავური ფესვები აქვს. 

სახელები, რომლებიც არ არის სლავური წარმოშობის უმეტესად დაკავშირებულია ქრისტიანულ წმინდანებთან. ასეთი სახელები ძირითადად არის ებრაული ან ბერძნული.

სერბეთიში ისეთი გერმანული სახელები როგორიცაა: იგორი, ოლივერი და ოლგა რუსეთის გავლენით შევიდა.

## გვარი 
სერბული გვარების დაახლოებით ორი მესამედი სრულდება სუფიქს - იჩი-თ (*ić*). ić არის სლავური კნინობითი სუფიქსი და გამოიყენებოდა საგვარეულო სახელის შესაქმნელად. მაგალითისთვის: პეტროვიჩი აღნიშნავს პეტარის პატარა ბიჭს. სერბული გვარების უმეტესობა გადაეცემათ მამის ხაზით. 

სხვა ხშირად გამოყენებული სუფიქსებია: ივი (ov), ევი (ev), ინი (in) და სკი (ski), რომლებიც სლავური ენების ნათესაობითი ბრუნვის სუფიქსებია. შეიძლება ასევე გვხვდებოდეს ორი სუფიქსის გაერთიანება ყველაზე ხშირად ეს არის ოვიჩი (ović). 

ქორწინების დროს ქალი უმეტესად ქმრის გვარზე გადადის, მან შეიძლება ასევე შეინარჩუნოს საკუთარი და ორი გვარი ატაროს.

## ისტორია 
დემეტროს ხომატენოსმა (ოჰრიდის მთავარეპისკოპოსი, 1216-1236 წ.) აღწერა ბიზანტიაში მცხოვრები სამხრეთი სლავების სახელების დარქმევის კულტურა. XI-XII საუკუნეებში ბიზანტიაში გვარის ტარება უფრო სტაბილური და საზოგადო გახდა, თუმცა სამხრეთი სლავები ინარჩუნებდნენ მხოლოდ პირადი სახელის და მამის სახელის ტარების ტრადიციას. ამ პერიოდისთვის ცნობილია მხოლოდ ორი გვარის შესახებ, ბოგდანოპულოსი და სერბოპულოსი. ორივე შემთხვევაში სერბული სახელი X საუკუნის, პელოპონესური წარმოშობის ბერძნული სუფიქს - ოპულოსით (όπουλος).

XIX საუკუნებდე სერბეთში გავრცელებული იყო სახელთან და გვართან ერთად მამის სახელის ტარებაც.

## ლიტერატურა 
*
*
*

## სქოლიო 
კატეგორია:სერბული კულტურა
შავი ფემინიზმი

**შავი ფემინიზმი **(იგივე ანტირასისტული ფემინიზმი) — ფემინისტური თეორიის ნაწილი, რომელიც ყალიბდებოდა ინგლისურენოვანი აფროამერიკელების მიერ. ერთ-ერთი მთავარი პრიორიტეტი შავი ფემინიზმის არის ბრძოლა რასიზმთან.

## ისტორია 
შავი ფემინიზმი ჩამოყალიბდა ჩვეულებრივ ფემინიზმთან ერთად. აშშ-ში ქალების გამათავისუფლებელი მოძრაობა დაიწყო სამოქალაქო უფლებების მოძრაობისა და შავკანიანთა გათავისუფლების მოძრაობის ჩამოყალიბების შემდეგ.

## ძირითადი იდეები 
შავი ფემინისტების აზრით, თეთრებს აწუხებთ მხოლოდ სექსიზმის პრობლემა, და ისინი გულგრილნი არიან რასიზმის, სხვადასხვა ფენისა და კლასის მოსახლეობას შორის დაპირისპირების მიმართ. ასევე ისინი იბრძვიან შავკანიან ქალთა თავისუფლებისა და დამოუკიდებლობისთვის და მიიჩნევენ, რომ ამის მიღწევით, საზოგადოება გათავისუფლდება ისეთი პრობლემებისგან, როგორიც არის რასიზმი, სექსიზმი და კლასთა უთანასწორობა.

აღინიშნებოდა, რომ შავკანიანი ქალები თეთრკანიან ქალებთან შედარებით მეტ ზეწოლას გრძნობენ საკუთარ უფლებებსა და თავისუფლებასთან დაკავშირებით საზოგადოებისგან.

## მხარდამჭერები 
თანამედროვე ფემინიზმის ანტირასისტული მოძრაობის წინამორბედნი იყვნენ აბოლიციონიზმის მონაწილეები. ერთ-ერთი მთავარი წარმომადგენელი იყო სოდჯორნერ ტრუტი (ამერიკელი აბოლიციონისტი და ფემინისტი, რომელიც დაიბადა მონობაში. ცნობილია თავისი გამოსვლით „ნუთუ მე ქალი არ ვარ?“), ჰარიეტ ტაბმენი (ამერიკელი აბოლიციონისტი და შავკანიანთა გმირი, მონობიის მოწინააღმდეგე აშშ-ში). მრავალი წარმომადგენელი გახდა საქვეყნოდ ცნობილი საკუთარი ბრძოლის, პუბლიკაციებისა და გამოსვლების წყალობით (ისინი იყვნენ პირველნი ქალ ორატორებს შორის აშშ-ში)

დროთა განმავლობაში რასობრივი სამართლიანობა რომელიც XIX საუკუნის შუა ხანებში წინ წამოიიწია განვითარდა ანტირასისტული მოძრაობების მიერ (ჰარლემის რენესანსი, სამოქალაქო უფლებების მოძრაობა 1960-1970-იან წლებში, და ა.შ) და შავკანიან ქალთა ორგანიზაცია (National Council of Negro Women, National Black Feminist Organization, the Third World Women's Alliance და სხვა.) შავკანიანი ფემინისტ-სოციალისტები, ისეთები როგორებიც არიან ანჯელა დეივისი და ბელ ჰუკსი, იწყებენს საუბარს ინტერსექციონალიზმზე, საცად ხაზს უსვამენ პოლიტეკონომიკური რასიზმის საფუძველს და სექსიზმს, როგორც კომპონენტს პატრიარქალური და კლასობრივი იერარქიის.

## სქოლიო
კატეგორია:კრიტიკული თეორია
პრეშოვის უნივერსიტეტი

**პრეშოვის უნივერსიტეტი** () — უნივერსიტეტის ტიპის უმაღლესი სასწავლო დაწესებულება სლოვაკეთის ქალაქ პრეშოვში.

უნივერსიტეტი დაარსდა 1996 წლის 10 დეკემბერს პაველ შაფარიკის უნივერსიტეტის გაყოფის შედეგად. უნივერსიტეტი ფაკულტეტების მიხედვით მესამეა სლოვაკეთში. აქ სწავლობს 12 500 სტუდენტი და მუშაობს 1 000 პედაგოგი. 

უნივერსიტეტის რექტორია პროფესორი, საბუნებისმეტყველო მეცნიერებთა დოქტორი რენე მატლოვიჩი. 

## ფაკულტეტები 
პრეშოვის უნივერსიტეტში შემდეგ ფაკულტეტებია:

* ბერძნულ-კათოლიკური საღვთისმეტყველო ფაკულტეტი (1880)
* პედაგოგიური ფაკულტეტი (1949)
* მართლმადიდებლური საღვთისმეტყველო ფაკულტეტი  (1950)
* ფილოსოფიის ფაკულტეტი  (1959)
* ჰუმანიტარული და საბუნებისმეტყველო მეცნიერებების ფაკულტეტი (1997)
* ჯანდაცვის ფაკულტეტი  (2002)
* მენეჯმენტის ფაკულტეტი  (2004)
* სპორტის ფაკულტეტი  (2004)

## რესურსები ინტერნეტში
* უნივერსიტეტის ოფიციალური ვებგვერდი.
* 

კატეგორია:სლოვაკეთის უნივერსიტეტები
კატეგორია:უნივერსიტეტები ანბანის მიხედვით
კონსოლასანი (მინას-ჟერაისი)

**კონსოლასანი** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იტაჟუბის შემადგენლობაში.

2010 წლის მონაცემებით, მოსახლეობა 1 727 ადამიანს შეადგენდა, მოსახლეობის სიმჭიდროვე 19.99 კმ²-ზე. ფართობი 86 388 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
სერბეთის ფეხბურთის ასოციაცია

**სერბეთის ფეხბურთის ასოციაცია**  ( (FSS)'') სერბეთის ფეხბურთის მმართველი ორგანიზაცია. დაარსდა ბელგრადში. ორგანიზებას უწევს სერბეთის ეროვნულს ნაკრებს, საფეხბურთო სუპერლიგას და უფრო დაბალი დონის ჩემპიონატებს.

სფა იყო იუგოსლავიის ფეხბურთის ასოციაციის წევრი, რომელიც დაარსდა 1919 წელს, ზაგრებში. 2003-2006 წლებში იყო სერბეთის და ჩერნოგორიის ფეხბურთის ასოციაციის წევრი. სერბეთის ფეხბურთის ასოციაცია ჩამოყალიბდა 2006 წელს, მას შემდეგ, რაც სერბეთი და ჩერნოგორია გაიყვნენ დამოუკიდებელ სახელმწიფოებად. სერბეთის ეროვნული ნაკრების პირველი მწვრთნელი იყო ესპანელი ხავიერ კლემენტე.

## პრეზიდენტები (1992 წლიდან) 
* მილიან მილიანიჩი (1992 – მარტი, 2001)
* დრაგან სტოიკოვიჩი (მარტი, 2001 – ივნისი, 2005)
* ტომისლავ კარაჯიჩი (ივნისი, 2005 – ივლისი, 2006)
* ზვეზდან ტერზიჩი (ივლისი 2006 – მარტი, 2008)
* ტომისლავ კარაჯიჩი (მარტი, 2008 – ივლისი, 2008) (შემცვლელი)
* ტომისლავ კარაჯიჩი (ივლისი, 2008 – დღემდე)

კატეგორია:ფიფა-ს წევრი ასოციაციები
კატეგორია:უეფა-ს წევრი ასოციაციები
კატეგორია:ეროვნული საფეხბურთო ფედერაციები
კატეგორია:სერბეთის სპორტული ორგანიზაციები
ციანიდის გაჟონვა ბაია-მარეში

[thumb|მკვდარი თევზი [ტისაში]]
**ციანიდის გაჟონვა ბაია-მარეში** — 30 იანვარს 2000 წლის ღამეს მომხდარი ეკოლოგიური კატასტროფა რუმინეთის ქალაქ ბაია-მარეში. გაჟონვის შედეგად, ციანიდიდ დაბინძურებული წყალი მოხვდა მდინარე სამოშიში, ხოლო ამის შემდეგ კი ტისაში და დუნაიში. კატასტროფის შედეგად, დაიღუპა დიდი რაოდენობით თევზი უნგრეთისა და იუგოსლავიის ტერიტორიულ წყლებში. იგი ითვლება ყველაზე ცუდ ეკოლოგიურ კატასტროფად ევროპაში, ჩერნობილის კატასტროფის შემდეგ.

## წინარეისტორია 
ოქროს მომპოვებელი კომპანია "Aurul"-ი იყო ერთობლივი საწარმო ავსტრალიურ კომპანია "Esmeralda Exploration"-ის და რუმინეთის მთავრობის. კომპანიამ განაცხადა, რომ მას აქვს იმის უნარი, რომ დაასუფთავოს ტერიტორია ნარჩენებისგან, რომელიც დაუტოვებიათ მათი წინამორბედი სამთო კომპანიები, რომლებიც ადრე მუშაობდნენ ამ რაიონში. ოქროს გადამუშავების მიზნით, ციანიდის ნარჩენები კომპანიამ ჩაყარა "Bozinta Mare"-ს კაშხალთან ახლოს. დაბინძურებული 100 ათასი კუბური მეტრი წყალი მოხვდა მდინარე სამოშიში. კომპანია «Esmeralda Exploration»-იმ განაცხადა, რომ კაშხლის გარღვევის მიზეზი დიდთოვლობა იყო.

2002 წელს, უნგრელი მეთევზეების მტკიცებით თევზები ტისაში ხუთჯერ ნაკლები იყო, ვიდრე კატასტროფამდე.

## რეაქცია 
ბრედ მონტგომერი, კომპანია «Esmeralda Exploration»-ის საბჭოს წევრი განაცხადა, რომ ეფექტი დაღვრაზე "ძალიან გადაჭარბებულია" და თევზი, მისი თქმით, არ მომკვდარა ციანიდისგან, არამედ, ჟანგბადის ნაკლებობა იყო მდინარეში, წყლის გაყინვის გამო.

## სქოლიო
კატეგორია:ეკოლოგიური კატასტროფები
აგტელეკის მღვიმეები და სლოვაკური კარსტი

**აგტელეკის მღვიმეები და სლოვაკური კარსტი** () — ევროპის ერთ-ერთი უდიდესი კარსტული მღვიმე, შედგება 712 გამოქვაბულებიდან და გავრცელებულია 55.800 ჰა (138,000 აკრი) საერთო ფართობზე, უნგრეთის და სლოვაკეთის საზღვრის გასწვრივ. უნგრეთში აგტელეკს (სიგრძე 15 კმ) ბარადლას უწოდებენ, სლოვაკეთში — დომიცას (სიგრძე 7 კმ).

ბარადლა დიდი ხანია ცნობილია, დომიცა 1926 წელს აღმოაჩინეს. აგტელიკში ბევრი ტბა, მდინარე, სტალაგტიტებიანი და სტალაგმიტებიანი მიწისქვეშა დარბაზია. მღვიმე მოწყობილია ტურისტების მისაღებად. 1952 წელს აგტელიკის ახლოს სპეოლოგებმა აღმოაჩინეს დიდი კარსტული მღვიმე, რომელსაც „მშვიდობის მღვიმე“ უწოდეს.

## აღწერა 
აგტელეკის მღვიმეები და სლოვაკური კარსტი შეიცავს:

* აგტელეკის ეროვნული პარკი და დომიცას კომპლექსს.
* გომბასეკის მღვიმეს.
* სილიკომანგანუმის ყინულის გამოქვაბულს.
* დობშინსკის ყინულის გამოქვაბულს.
* ოჰტინსკას არაგონული მღვიმეს.
* იასოვსკას მღვიმეს.

**აგტელეკის ეროვნული პარკის** და **დომიცას** **კომპლექსი** არის 21 კმ სირძის, რომლის დაახლოებით ერთი მეოთხედი მდებარეობს სლოვაკეთში და დანარჩენი უნგრეთში. პირველად წერილობით ნახსენებია აგტელეკის ეროვნული პარკის გამოქვაბული 1549 წელს, ხოლო 1920 წლიდან ის ემსახურება ტურისტებს. იან მაიკო აგტელეკის ეროვნული პარკის გამოქვაბული (კომპლექსის სლოვაკეთის ნაწილი) აღმოაჩინა 1926 წელს და ტურისტებისთვის გაიხსნა საჯაროდ 1932 წელს.

**გომბასეკის მღვიმე** აღმოჩენილ იქნა 1951 წელს 530 მ თავისი 1,525 მ-დან, საჯაროდ გაიხსნა 1955 წელს. მღვიმე ასევე ექსპერიმენტულად გამოიყენება "სპელეოთერაპიისთვი"ს, როგორც სანატორიუმი, რომელიც ორიენტირებულია სასუნთქი გზების დაავადებების განკურნებისთვის, მუდმივი ტემპერატურა 9°C (48°F), მაღალი ტენიანობა 98% ხელსაყრელი მიკროკლიმატურისთვის. გეომორფოლოგიურად ეს არის ერთ-ერთი ყველაზე ახალგაზრდა, მაგრამ მაინც ასევე ერთ-ერთი ყველაზე შთამბეჭდავი გამოქვაბული, სლოვაკეთმა მისცა მას მეტსახელი "ზღაპარი გამოქვაბულში".

**დობშინსკის ყინულის გამოქვაბული** იუნესკოს მსოფლიო მემკვიდრეობის ძეგლების სიას დაემატა მხოლოდ 2000 წელს. მღვიმე აღმოჩენილ იქნა 1870 წელს ეუგენ რუფინის მიერ, შემოსასვლელი ცნობილი იყო დიდი ხნით ადრე. საზოგადოებისთვის ღია გახდა აღმოჩენიდან ერთი წლის შემდეგ 1887 წელს, ასევე იგი გახდა პირველი ელექტრონულად განათებულ გამოქვაბული ევროპაში.

## გალერეა

ფაილი:Cave 2 by andy205.jpg|ბარადლის მღვიმე
ფაილი:Ochtina Aragonite Cave 54.jpg|ოჰტინსკის არაგონული მღვიმე
ფაილი:Jaskinia Gombasecka 3.jpg|გომბასეკის მღვიმე
ფაილი:Dobsinska ladova cave.jpg|დობშინსკის ყინულის გამოქვაბული

## ლიტერატურა
## რესურსები ინტერნეტში
*Caves of Aggtelek Karst and Slovak Karst UNESCO World Heritage Centre

კატეგორია:მსოფლიო მემკვიდრეობის ძეგლები უნგრეთში
კატეგორია:მსოფლიო მემკვიდრეობის ძეგლები სლოვაკეთში
კატეგორია:უნგრეთის მღვიმეები
კატეგორია:სლოვაკეთის მღვიმეები
აიკის ალუმინის ქარხნის ავარია

მინი|250პქ|აფეთქების ადგილის ფოტო
**აიკის ალუმინის ქარხნის ავარია** () — ეკოლოგიური კატასტროფა, რომელიც მოხდა 2010 წლის 4 ოქტომბერს უნგრეთში, ქალაქ აიკის ალუმინის ქარხანაში, ბუდაპეშტიდან 160 კილომეტრში. აფეთქებამ დაანგრია კაშხალი და დაიღვარა ატომური ნარჩენი, წითელი ტალახი, რომლის საერთო რაოდენობა იყო 1,1 მლნ მ³. აფეთქების შედეგად დაიტბორა უნგრეთის სამი მედიეს ტერიტორია (ვესპრემი, ვაში და დიორ-მოშონ-შოპრონი). უბედურების ზონაში უნგრეთის მთავრობბამ საგანგებო მდგომარეობა გამოაცხადა.  5 ნოემბრის მონაცემებით დაღუპული იყო 10 ადამიანი. დაზარალებულთა საერთო რიცხვმა 140-ს გადააჭარბა.

## რესურსები ინტერნეტში
* Photos of the aftermath taken December 27, 2010
* Ajka alumina plant accident. Photos with the damage (Russian) 
* "Redsludge" tragedy – Official Website of the Hungarian Government
* Official site of MAL Magyar Alumínium  

## სქოლიო
კატეგორია:ეკოლოგიური კატასტროფები
When Dream and Day Unite

***When Dream and Day Unite*** — ამერიკული პროგ მეტალ ბენდის Dream Theater-ის სადებიუტო სტუდიური ალბომი. ეს უკანასკნელი ალბომია, რომელშიც ვოკალისტი ჩარლი დომინიჩია — შემდეგ ალბომებში ჩარლი ჯეიმზ ლაბრიმ ჩაანაცვლა. ალბომი გამოიცა 1989 წლის 6 მარტს, ლეიბლ Mechanic-ზე.

## სიმღერების სია 
## სქოლიო
კატეგორია:1989 წლის სადებიუტო ალბომები
კატეგორია:Dream Theater-ის ალბომები
კატეგორია:MCA Records-ის ალბომები
კატეგორია:ალბომები ტერი დეიტის პროდიუსერობით
იან პოპლუჰარი

**იან პოპლუჰარი** (; დ. 12 სექტემბერი, 1935, ჰანდლოვა, ჩეხოსლოვაკია — გ. 6  მარტი, 2011, იქვე.) — სლოვაკი ფეხბურთელი, პოციზიით მცველი. კარიერის დიდი ნაწილი გაატარა ბრატისლავის „სლოვანში“, ასევე იყო ჩეხოსლოვაკიის ეროვნული ნაკრების წევრი. მონაწილეობა მიიღო მსოფლიოს ორ, 1958 და 1962 წლების ჩემპიონატებზე.

## ტიტულები 
### საკლუბო 
**სლოვანი ბრატისლავა**
* **ჩეხოსლოვაკიის თასის გამარჯვებული** (3): 1962, 1963, 1968

### სანაკრებო 
**ჩეხოსლოვაკია**
***მსოფლიო საფეხბურთო ჩემპიონატი 1962**: ვერცხლის მედალი
***მსოფლიო საფეხბურთო ჩემპიონატი  1958**: ჯგუფური ეტაპი
***ევროპის საფეხბურთო ჩემპიონატი 1960**: ბრინჯაოს მედალი

### ინდივიდუალური 
***ჩეხოსლოვაკიის წლის ფეხბურთელი** (1): 1965
***სლოვაკეთის მე-20 საუკუნის საუკეთესო ფეხბურთელი**

## რესურსები ინტერნეტში 
* UEFA.com – Slovakia's Golden Player – Popluhár: The people's choice 
* პროფილი National-football-teams.com-ზე 

კატეგორია:სლოვაკი ფეხბურთელები
კატეგორია:დაბადებული 12 სექტემბერი
კატეგორია:დაბადებული 1935
კატეგორია:გარდაცვლილი 6 მარტი
კატეგორია:გარდაცვლილი 2011
კატეგორია:გარდაცვლილი 6 მარტი
კატეგორია:გარდაცვლილი 2011
კატეგორია:ბრატისლავის სლოვანის ფეხბურთელები
კატეგორია:ლიონის ოლიმპიკის ფეხბურთელები
კატეგორია:ჩეხოსლოვაკიელი ფეხბურთელები
პოლი გენოვა

**პოლი პლამენოვა გენოვა** (; დ. 10 თებერვალი 1987, სოფია, ბულგარეთი) — ბულგარელი მომღერალი, რომელიც წარმოადგინა თავისი ქვეყანა ევროვიზიის სიმღერის კონკურსი 2011-ზე გერმანიაში. გენოვამ შეასრულა თავისი სიმღერა „Na inat“ (ჯინაზე) მეორე ნახევარფინალზე. იგი ასევე წარმოადგენს ბულგარეთს მეორედ ევროვიზიის სიმღერის კონკურსი 2016-ზე სტოკჰოლმში, შვედეთი, სიმღერით „If Love Was a Crime“.

## კარიერა 
პოლიმ დაამთავრა ბულგარეთის „ლუბომირ პიპკოვი“-ს ეროვნული მუსიკალური სკოლა, კლარნეტის მიმართულებით. ახლა იგი არის მესამე სასწავლო წლის კურსზე, კინორეჟისორის მიმართულებით. მიუხედავად ამისა, მან განაგრძობს მომღერლის კარიერას და ჩართულია რამდენიმე პროექტში. გენოვა UNICEF-ის საქველმოქმედო პროექტის „The Magnificent Six“-ის მონაწილეა. 2005 და 2006 წლებში მან მონაწილეობა მიიღო ევროვიზიის სიმღერის კონკურსის ეროვნული შერჩევის ტურის წევრად „Melody“ ტრიოში. 

### ევროვიზია 2011 
2011 წელს იგი წარადგინა ბულგარეთი ევროვიზიის სიმღერის კონკურსი 2011-ზე, თავისი სიმღერით „Na inat“, მაგრამ ვერ გადავიდა ფინალში. მისი სადებიუტო ალბომი გამოიცა იმავე წელს.

### ევროვიზიის შემდეგ 
პოლი იყო მოსამართლედ „The X Factor“-ის ბულგარული ვერსიის პირველ სერიებში.

2015 წლის 21 ოქტომბერს გამოცხადდა, რომ პოლი უმასპინძლებდა საბავშვო ევროვიზიის სიმღერის კონკურსი 2015-ს.

### ევროვიზიის სიმღერის კონკურსი 2016 
2016 წლის 19 თებერვალს, გამოცხადდა, რომ პოლი წარმოადგენს ბულგარეთს კიდევ ერთხელ ევროვიზიის სიმღერის კონკურსი 2016-ზე.

## სქოლიო
კატეგორია:დაბადებული 10 თებერვალი
კატეგორია:დაბადებული 1987
კატეგორია:ბულგარელი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები
სერბეთის საფეხბურთო სუპერლიგა

**სერბეთის საფეხბურთო სუპერლიგა** () — პროფესიონალური საფეხბურთო ლიგა სერბული კლუბებისთვის. წარმოადგენს სერბეთის უმაღლეს საფეხბურთო ლიგას. ჩემპიონატი დაარსდა 2006 წელს და მასში მონაწილეობას იღებს 16 გუნდი.

სუპერლიგის ისტორიაში ყველაზე წარმატებული კლუბია ბელგრადის „პარტიზანი“, რომელმაც 8-ჯერ მოიგო ტურნირი. მოქმედი ჩემპიონია ბელგრადის „ცრვენა ზვეზდა“.

## ისტორია 
სერბეთის საფეხბურთო კლუბები 1992 წლამდე იუგოსლავიის ჩემპიონატში იღებდნენ მონაწილეობას, სადაც იუგოსლავიის საუკეთესო გუნდები გამოდიოდნენ. 1991 წელს სლოვენიის და ხორვატიის კლუბებმა დატოვეს ჩემპიონატი და ჩამოაყალიბეს საკუთარი ლიგის სისტემა, 1992 წელს იგივე გაიმეორეს ბოსნია და ჰერცეგოვინამ და მაკედონიამ. 1992 წლიდან 2006 წლამდე, სერბეთის და მონტენეგროს კლუბები და მონაწილეობას იღებდნენ სერბეთის და მონტენეგროს ჩემპიონატში. 2006 წელს მონტენეგრომ დამოუკიდებლობა გამოაცხადა და საკუთარი ლიგის სისტემა შეიმუშავა. ამავე წლიდან ჩამოყალიბდა სერბეთის ჩემპიონატი და დაერქვა სერბეთის სუპერლიგა.

## სუპერლიგის ჩემპიონები
## სტატისტიკა კლუბების მიხედვით 
## სტადიონები 
მაყურებელთა ტევადობით, სამი ყველაზე დიდი სტადიონი არის ბელგრადში – რაიკო მიტიჩის, პარტიზანის და ომლადინსკი.

File:Fk Red Star stadium.jpg|რაიკო მიტიჩის სტადიონი
File:Panoramic of Partizan Stadium.png|პარტიზანის სტადიონი
File:Stadion cair atrajkovic.jpg|ჩაირი 

## რეკორდები 
### ყველაზე მეტი გოლი 
]]

### ყველაზე მეტი ჩატარებული მატჩი 
## რესურსები ინტერნეტში 
*  
* 
* 
* Yugoslavia/Serbia (and Montenegro) - List of Champions

კატეგორია:სერბეთის საფეხბურთო ტურნირები
კატეგორია:სერბეთის ფეხბურთი
კატეგორია:ეროვნული საფეხბურთო ჩემპიონატები
ნაჯათ ვალო-ბელქასემი

**ნაჯათ ვალო-ბელქასემი** (; დ. 4 ოქტომბერი, 1977, ბნი-შიკერი, მაროკო) — მაროკოული წარმოშობის ფრანგი პოლიტიკოსი.

## ბიოგრაფია 
დაიბადა 1977 წლის 4 ოქტომბერს მაროკოს პატარა სოფელ ბნი-შიკერში. იგი მეორე შვილი იყო შვიდშვილიან ოჯახში. აქვს ესპანური და ალჟირული ფესვები. იგი ბნი-შიკერში 1982 წლამდე ცხოვრობდა, სანამ ოჯახთან ერთად საფრანგეთში საცხოვრებლად გადავიდოდა. 2002 წელს დაამთავრა პარიზის პოლიტიკურ მეცნიერებათა ინსტიტუტი. აქ გაიცნო ბორის ვალო, რომელთანაც 2005 წელს შექმნა ოჯახი. 

2002 წელს ბელკასემი სოციალისტური პარტიის წევრი გახდა. 2007 წელს მუშაობდა სეგოლენ რუაიალის მდივნად მისი საპრეზიდენტო კამპანიის პერიოდში. 

2012 წელს პრეზიდენტმა ფრანსუა ოლანდმა ის ქალთა უფლებების მინისტრად და მთავრობის სპიკერად აირჩია. 2014 წელს კი გახდა საფრანგეთის განათლების მინისტრი, პირველი ქალი აღნიშნულ თანამდებობაზე.

## რესურსები ინტერნეტში
* Vallaud-Belkacem attaquée sur sa double nationalité  
* Объявлен новый состав правительства Франции

კატეგორია:საფრანგეთის განათლების მინისტრები
კატეგორია:ფრანგი პოლიტიკოსები
კატეგორია:დაბადებული 1977
კატეგორია:დაბადებული 4 ოქტომბერი
კატეგორია:ცოცხალი ადამიანები
ბელარუსის კულტურა

მინი|ტრადიციული ბელარუსული პერანგი.
**ბელარუსის კულტურა** — ბელარუსის კულტურა საუკუნეების მანძილზე მრავალი ფაქტორის გავლენით იქმნებოდა. ძირითადი ფაქქტორები იყო: ფიზიკური გარემო, ბელორუსების ეთნიკური წარმომავლობა (სლავური და პირეთის ტომების შერწყმის პროცესი), ადრეული პაგანიზმი, მართლმადიდებლური ქრისტიანობა.

ბელორუსის კულტურაზე ადრეული გავლენაა მაგდებურგის უფლებები, რომელიც მუნიციპალიტეტებს თვითმართველობას ანიჭებდა და გერმანული ქალაქების კანონზე იყო დაფუძნებული. ეს უფლება მეფეების მიერ გადაეცემოდათ XIV-XV საუკუნეების ისეთ ქალაქებს როგორებიცაა: ბრესტი, გროდნო, სლიცკი და მინსკი.

1517-19 წლებში ფრანცისკ სკორინამ (1490-1552) ბიბლია თარგმნა ძველ ბელარუსულად. პროტესტანტული რეფორმაციამ მოახდინა გავლენა ბელორუსულ კულტურაზე, XIV-XVII საუკუნეებში განიხილებოდა რეფორმატული იდეები, ქვეყანაში სტამბები და სკოლების რაოდენობა გაიზარდა.

XVIII-XVIII საუკუნეებში ბელარუსი თავადაზნაურობა მოქცეული იყო რუსული დაპოლონური კულტურის გავლენის ქვეშ, ხოლო ბელარუსული კულტურა არსებობას განაგრძობდა გლეხობაში, ფოლკლორის, ტრადიციული ტანისამოსის და ეთნიკური ჩვეულებების საშუალებით.

ბელარუსული ლიტერატურის განვითარება და ეროვნული გრძნობების გამოღვიძება უკავშირდება იანკა კუპალას (1882–1942) და იაკუბ კოლასის (1882–1956) ნაშრომებს. ამ პოეტების ლექსები მიიჩნევა თანამედროვე ბელარუსული პოეზიის კლასიკად. 

## მსოფლიო მემკვიდრეობის ძეგლები 
ბელარუსს აქვს ოთხი მსოფლიო მემკვიდრეობის ძეგლი, მათ შორის ორს ის ინაწილებს მეზობელ ქვეყნებთან: მირის ციხესიმაგრე, ნესვიჟის ციხესიმაგრე, ბელოვეჟის ტევრი (ინაწილებს პოლონეთთან) და სტრუვეს გეოდეზიური რკალი (ინაწილებს ცხრა ქვეყანასთან ერთად).
## რესურსები ინტერნეტში 
* Contemporary Belarusian Art and Painting 
* National Art Museum of the Republic of Belarus
* Performance biennial International 

## სქოლიო 
კატეგორია:სლავური კულტურა
კატეგორია:ბელარუსული კულტურა